  Туспуктэм: vk.com (Юлия Шахтина) Майя Бывальцева Удмуртиысь Калыкъёслэн эшъяськон юртсылы кивалтӥсе элькунысь Мер палаталэсь ёзчизэ, Этнокультурной дышетонъя но мерлыко кичӧлтонъёсъя «АРТЭ» центрлэсь кивалтӥсьсэ Юлия Шахтинаез юнматӥзы. Со сярысь ужъюртлэн пресс-службаез ивортӥз. « Калыкъёслэн эшъяськон юртсы элькунмы понна стратегической объект луэ шуыса малпасько. Калыкъёслэн эшъяськон юртсылэн ужмез туала улонлэн куронъёсзылы тупаны кулэ, кызьы инфрасӧзнэт ласянь, озьы ик валтӥсь ужпумъёсыз ласянь но: Кун йӧскалык политикая стратегиез быдэсъянэ туала ужан амалъёсты но технологиосты пыӵатоно, со дыре ик элькунын пӧртэм калыкъёслэсь кусыпъёссэс ӟеч возён ласянь трос аръем опытэз лыдэ басьтыса » Юлия Шахтина, Удмуртиысь Калыкъёслэн эшъяськон юртсылэн кивалтӥсез Юлия Шахтина вордскиз 1989-тӥ арын. Удмурт кун университетысь историяя факультетэз, Росиысь тодосъя академилэн Урал ёзэтысьтыз Историяя, кылъя но литературая удмурт институтлэсь аспирантуразэ «Этнология» ӧръя йылпумъяз. Кузебай Герд нимо йӧскалык гимназиын историяя но обществознаниея дышетӥсь луыса ужаз. Удмуртиысь йӧскалык политикая министерствоын калык кусыпъёсты радъянъя ёзэтэн кивалтӥз. Со сяна, удмурт егитъёслэн «Шунды» огазеяськонзылэн тӧроез, элькунысь Егитъёслэн парламентсылэн ёзчиез вал. Тодэ вайытом, азьвыл Удмуртиысь Калыкъёслэн эшъяськон юртэнызы Максим Шумихин кивалтӥз, сое элькун тӧролэн но кивалтэтлэн администрациенызы кивалтӥсе юнматӥзы. Тегъёс: Калыкъёслэнэшъяськонюртсы кивалтӥсьёс Удмуртия  